கேள்வி: தி கிரேட் காளீ - துவக்க கால வாழ்க்கை பற்றி நீங்கள் என்ன அறிந்துள்ளீர்கள்?
பதில்: ராணா இமாச்சலப் பிரதேசம் சிர்மௌர் மாவட்டம் உள்ள திரைனா என்ற கிராமத்தில் ஜிவாலா ராம், தந்தி தேவி ஆகிய இணயருக்கு, ஒரு ராஜ்புத் குடும்பத்தில் பிறந்தார். ஏழைக் குடும்பத்தைச் சேர்ந்த ஏழு உடன்பிறப்புகளில் ஒருவரான ராணா, தனது குடும்பத்தைக் காப்பாற்றுவதற்காக சிறு சிறு வேலைகளைச் செய்ய வேண்டியிருந்தது. இவருக்கு உடல்முனைவீக்க நோய் உள்ளது. இது மற்ற அறிகுறிகளுடன் என்பு-மிகைவளர்ச்சி மற்றும் கன்னம் நீட்டியலை ஏற்படுத்துகிறது. ராணா சிம்லாவில் தனியார் பாதுகாவலராகப் பணியாற்றியபோது, ஒரு காவல் அதிகாரியின் கண்ணில் பட்டார். அவர் அண்டை மாநிலமான பஞ்சாபைச் சேர்ந்தவர், அவர் முன்னர் பஞ்சாப் காவல்துறையின் பல ஊழியர்கள் பன்னாட்டு விளையாட்டு வீரர்களாக மாற உதவியவர். 1993 ஆம் ஆண்டு இவரை பஞ்சாப் காவல்துறையில் பணியமர்த்தினார்.
கேள்வி: தி கிரேட் காளீ - தொலைக்காட்சியிலும் திரைப்படங்களிலும் பற்றி தகவல் சொல்.
பதில்: 2010 அக்டோபர் முதல் 2011 சனவரியில் நடந்த இறுதிப் போட்டி வரை, காளீ தொலைக்காட்சி உண்மைநிலை நிகழ்ச்சியான ''பிக் பாஸ்'' நிகழ்ச்சியில் தோன்றினார். அதில் இவர் இரண்டாவது இடத்தைப் பிடித்தார். இந்த நிகழ்ச்சியில் கலந்து கொண்ட காளிக்கு மட்டும் அவருக்கு ஏற்ற படுக்கை வசதி உள்ளிட்ட சிறப்பு வசதிகள் செய்து தரப்பட்டன. 2011 மார்ச்சில், காளீ என்.பி.சி.யின் ''அவுட்சோர்ஸ்டு நிகழ்ச்சியின்'' 18வது பகுதியில் ஒரு சிறிய வேடத்தில் நடித்தார். மேலும் டிஸ்னி சேனல் தொலைக்காட்சி நிகழ்ச்சியான ''பேர் ஆஃப் கிங்ஸில்'' "ஃபைட் ஸ்கூல்" எபிசோடில் அடோக் என்ற ராக்-ஸ்மாஷிங் ஜாம்பவான் வேடத்தில் தோன்றினார்.
கேள்வி: தி கிரேட் காளீ - தனிப்பட்ட வாழ்க்கை பற்றி நீங்கள் என்ன அறிந்துள்ளீர்கள்?
பதில்: ராணா 2002 ஆம் ஆண்டு ஹர்மிந்தர் கவுரை மணந்தார். இவர்களுக்கு 2014 பிப்ரவரியில் ஒரு மகளும், 2023 நவம்பரில் பிறந்த ஒரு மகனும் பிறந்தனர். இந்திய ஆன்மீக குருவான அசுதோஷ் மகாராஜின் சீடராக உள்ள, ராணா மிகுந்த ஆன்மீக, சமய நம்பிக்கை கொண்டவராக கூறப்படுகிறார். இவர் நாள்தோறும் தியானம் செய்கிறார். மது, புகையிலை போன்றவற்றைத் தவிர்க்கிறார். முதலில், நித்திய ஆற்றலுடன் தொடர்புடைய இந்து தெய்வமான காளியின் நினைவாக காளி என்ற புனை பெயரை வைத்துக்கொள ராணா விரும்பினார். ஆனால் தனக்கு தி கிரேட் காளி என்ற பெயரை டபிள்யூ.டபிள்யூ.இ. வழங்கியதாக இவர் தனது ஆப் கி அதாலத் நிகழ்ச்சிக்காக இந்தியா தொலைக்காட்சிக்கு அளித்த பேட்டியில் கூறினார்.Archived at [https://ghostarchive.org/varchive/youtube/20211205/SmLjwkPfFW0 Ghostarchive] and the : ராணாவின் உடற் பயிற்சி அட்டவணையில் தினமும் காலையிலும் மாலையிலும் இரண்டு மணிநேர எடைத் தூக்கும் உள்ளது. தனக்கு முப்பதுகளின் ஆரம்ப வயது வரை, ராணா பெரும்பாலும் சைவ உணவினாலேயே தனது உடல் எடையைப் பராமரித்து வந்தார். ஆனால் பின்னர் தன் புரதத் தேவைகளைப் நிறைவு செய்வதற்காக கோழி மற்றும் பிற இறைச்சி உணவுகளை உண்டு வருகிறார். ராணாவின் கபச் சுரப்பியில் ஏற்பட்ட கட்டி காரணமாக அவருக்கு 2012, சூலை, 26, அன்று, மூளையில் அறுவை சிகிச்சை செய்யப்பட்டதாக தெரிவிக்கப்பட்டது. ராணா 2014, பிப்ரவரி, 20 அன்று அமெரிக்க குடியுரிமைப் பெற்றார். இவர் வெளிநாட்டு வாழ் இந்தியருக்கான அட்டையையும் வைத்திருக்கிறார். இவர் 2022, பிப்ரவரி, 10 அன்று பாரதிய ஜனதா கட்சியில் சேர்ந்தார்.